b'\n_START_ARTICLE_\nHegdehaugen\n_START_SECTION_\nAvgrensning\n_START_PARAGRAPH_\nStr\xc3\xb8ket ligger vest for gatene Pilestredet og Fagerborggata, nord for Underhaugsveien og de \xc3\xb8stlige delene av Professor Dahls gate, \xc3\xb8st for Majorstuveien, og s\xc3\xb8r for Holmboes gate og Rosenborggata. De nevnte gatestrekningene er inkludert i str\xc3\xb8ket._NEWLINE_Det ligger dermed vest for Fagerborg m/Stensparken, s\xc3\xb8r for Majorstuen, nord for Homansbyen og nord\xc3\xb8st for Uranienborg og Briskeby._NEWLINE_Tvers gjennom str\xc3\xb8ket g\xc3\xa5r Bogstadveien nord-s\xc3\xb8r med trikkelinje. Det er et stopp her for denne her som heter Rosenborg holdeplass.\n_START_SECTION_\nHistorie\n_START_PARAGRAPH_\nUtviklingshistorien har mange likhetstrekk med Majorstuen: Bymessig infrastruktur fra 1860-\xc3\xa5rene, innlemmet i Kristiania by i 1878. Omfattende bygging av leieg\xc3\xa5rder (murbyen) et par ti\xc3\xa5r senere._NEWLINE_Navnet kommer av plassen Hegdehaugen (opprinnelig Heidehaugen) under g\xc3\xa5rden Store Fr\xc3\xb8en, som man i dag finner i Majorstuveien 8, oppkalt etter en tidligere eier ved navn Heide. Det var denne plassen som ga navn til Hegdehaugsveien, som i gammel tid var mye lengre enn i dag.'